**Dosarul de candidatură pentru programele de LICENȚĂ va conține următoarele documente (în format pdf sau jpeg):**

1. declarație RGDP;
2. declarație pe propria răspundere privind autenticitatea şi corespondenţa dintre documentele digitale/scanate încărcate pe platformă şi cele originale;
3. cererea-tip de înscriere pentru concursul de admitere conform Art. 4, pct. 4 (se va genera automat la înscriere);
4. certificatul de naștere;
5. actul de identitate;
6. certificatul de căsătorie, pentru candidații căsătoriți (care şi-au schimbat numele) sau alt document care certifică schimbarea numelui;
7. diploma de bacalaureat.
8. diploma de licență sau adeverința de licență (pentru promoția 2020) pentru candidații care se înscriu la a doua facultate;
9. adeverința din care să rezulte calitatea de student, pentru candidații la a doua facultate, cu precizarea regimului de studii, TX sau FTX pentru fiecare an de studii la care a fost sau este înmatriculat, la o instituție de învățământ superior de stat sau particular;
10. foaia matricolă;
11. supliment la diplomă;
12. adeverință medicală eliberată după caz de către medicul de familie sau de către medicul școlar care atestă că persoana respectivă este aptă din punct de vedere medical pentru domeniul sau programul de studii la care candidează;
13. fotografie color – după caz, tip buletin/carte de identitate;
14. dovada plății taxei de înscriere sau, unde este cazul, adeverință ori documentele din care să rezulte motivul pentru scutirea de taxă de înscriere.

Pentru candidații de etnie rromă, dosarul va cuprinde, pe lângă actele mai sus menționate, următoarele documente:

1. recomandarea scrisă din partea președintelui unei organizații legal constituite a rromilor din care să rezulte că respectivul candidat face parte din această etnie; calitatea de membru al respectivei organizații nu este luată în considerare;
2. copie legalizată a hotărârii judecătorești care atestă constituirea legală a organizației respective;
3. declarație pe proprie răspundere că respectivul candidat face parte din etnia rromă.